**Viktor Mikhailovich Zhdanov** (ruso: *Виктор Михайлович Ждaнов*) nado o 14 de febreiro de 1914 e finado o 14 de xullo de 1987, foi un virólogo soviético fundamental no esforzo para erradicar a varíola en todo o mundo.

Zhdanov naceu na aldea de Shtepino, Imperio Ruso (no actual Óblast de Donetsk, Ucraína). Despois de se graduar no Instituto Médico de Khárkiv en 1936, pasou a década seguinte traballando como médico do exército, onde se interesou pola epidemioloxía; iso conduciría directamente á súa tese de doutoramento sobre a Hepatite A.  En 1946 foi invitado a ser xefe do Departamento de Epidemioloxía do Instituto Mechnikoff de Epidemioloxía e Microbioloxía, sendo o seu director en 1948. O seu traballo na clasificación de virus levouno a ser admitido no Comité Internacional de Taxonomía de Virus como membro vitalicio.  Ademais presidiu o Consello de Ciencia e Tecnoloxía de Bioloxía Molecular e Xenética da Unión Soviética.

Erradicación da varíola
-----------------------

O virólogo Viktor Zhdanov
En 1958, Zhdanov, como viceministro de Sanidade da URSS, pediu á OMS que emprendese unha iniciativa global para erradicar a varíola. A proposta (Resolución WHA11.54) foi aceptada en 1959.  Zhdanov deixou o Ministerio de Sanidade en 1961 e centrouse na investigación científica durante o resto da súa carreira. Este traballo incluíu o estudo da gripe, a hepatite e, na década de 1980, o VIH. Polos seus esforzos para erradicar a varíola, Zhdanov recibiu o premio póstumo *Future of Life* xunto con William Foege. *"Todos estamos en débeda con Bill Foege e Viktor Zhdanov polas súas contribucións á erradicación da varíola, que demostraron o inmenso valor da ciencia e da colaboración internacional na loita contra as enfermidades"*, dixo António Guterres, secretario xeral das Nacións Unidas.  William MacAskill escribiu: *"A varíola foi unha das peores enfermidades que sufriu a raza humana, e a súa erradicación é un dos maiores logros da humanidade.* *Bill Foege e Viktor Zhdanov deberían ser celebrados polas súas contribucións e deberían inspirarnos hoxe a tomar medidas eficaces para resolver os problemas máis urxentes do mundo."*  MacAskill argumentou que fixo *"máis ben á humanidade que calquera outro ser humano na historia".*  En consideración aos logros de Zhdanov e Foege, Bill Gates engadiu que *"son exemplos fenomenais do que significa aproveitar a ciencia para a saúde global"*.

Notas
-----

1. ↑  Viktor Zhandov The Free Dictionary by Farlex, with the caveat that "Warning! The following article is from The Great Soviet Encyclopedia (1979). It might be outdated or ideologically biased."
2. 1 2  In memory of Victor Zhdanov Archives of Virology 1991, Volume 121, Issue 1-4, pp 237-240
3. ↑  Orent, Wendy (2004). *Plague: The Mysterious Past and Future of the World's Most Dangerous Disease*. Free Press. pp. 9-11
4. ↑  Fenner, Frank (1988). *Smallpox and Its Eradication (History of International Public Health, No. 6)*. Geneva. pp. 366–418. ISBN 92-4-156110-6.
5. 1 2 3  "Future of Life Award 2020".
6. ↑  Macaskill, William. "The best person who ever lived". BoingBoing. 30 de xullo de 2015. Consultado o 13 de xuño de 2016.
7. ↑  Irlam, Gordon. "In praise of Viktor Zhdanov". 80,000 Hours. 23 de febreiro de 2012. Consultado o 20 de xuño de 2016.


|  |  |
| --- | --- |
| Control de autoridades | 
* Wd: Q2700441
* WorldCat
* VIAF: 303097801
* BRE: 1979939
* ISNI: 0000 0004 0933 1172
* NKC: xx0044614

 |